[{"text_idx": "#000001", "text": "Do jen interesa netradukebla afero\u2014mi ne nomig\u0302as Carmen. Fakte ja, mia nomo\nestas Carmen, sed neniu nomigis min tiel. Mi mem elektis tiun nomon."}, {"text_idx": "#000002", "text": "Fojfoje mi mencias al homoj, ke mi elektis mian propran nomon, kaj ofte ili\nrigardas al mi kvazau\u0306 diris mi neebelaj\u0302on. C\u0302u? Kiel eblas? Kial farus? Kiel\nfarus? Mi trovas tion amuza, c\u0302ar estas ege normala afero por me, sed\nneniampensaj\u0302o por multe da homoj. Tiel neeble, fakte, ke kelkaj homoj sekve\ndemandas al mi mian veran nomon. Memelektita nomo ne povas esti vera nomo, c\u0302u?"}, {"text_idx": "#000003", "text": "Mi iom bedau\u0306ras la nekutimecon de mema nomelekto, sed mi pensas, ke g\u0302i spegulas\necon de nia socio. G\u0302i spegulas la fiksecon de homoj en la publika konscio\u2014kiel\niame, tiel c\u0302iame. Kaj\u2014pardonu min\u2014tio estas fekaj\u0302o."}, {"text_idx": "#000006", "text": "Mi ne vere scias kial oni dau\u0306re pensas, ke Scrooge estas ac\u0302ulo. Eble lia ac\u0302eco\nestis tiel forta, ke oni simple ne povas forgesi. Eble oni spertis ne sufic\u0302e\nmulte la novan Scrooge. Eble lia nomo sonas esence ac\u0302a, kaj ne gravas ajno, kiun"}, {"text_idx": "#000007", "text": "Au\u0306 eble lia nomo ig\u0302is kvazau\u0306 memeo por ac\u0302uloj, simile al la hodiau\u0306a \u00abChad\u00bb por\nbelaspektaj, popularaj, eble-malpli-ol-mezinteligantaj viroj, au\u0306 \u00abKaren\u00bb por\nmalamindaj, egoismaj, burg\u0302aj virinoj (kvankam tiu memeo rapide ig\u0302is seksisma\nsamsencvorto signifante virinac\u0302o, sed bone)."}, {"text_idx": "#000008", "text": "Opinias mi, ke c\u0302iuj nomoj estas memeoj. Ne indas trairi c\u0302iujn ekzemplojn, c\u0302ar mi\nfidas, ke la antau\u0306aj estis sufic\u0302e klaraj. C\u0302iuj nomoj igas diversajn sentojn el\niliaj klis\u0302oj. La klis\u0302oj povas esti rilataj al lando, regiono, lingvo, ag\u0302o,\nepoko, genro, klaso, au\u0306 multaj diversaj karakteraj trajtoj, kaj kombinoj inter"}, {"text_idx": "#000010", "text": "Sed la memeig\u0302o de nomoj probable ne preventeblas. Ekzemple, se la plejparto de\nhomoj kun la nomo Thijs estas nederlandaj viroj, oni observas tion. Kaj foje,\nhomo kun ia nomo ig\u0302as tiel fama, ke tiun nomon oni ne povas malligi je tiu\npersono. Malfacilas imagi iun kun la nomo Napole\u0301on, kiu ne estas la estro de"}, {"text_idx": "#000011", "text": "Sekve, mi dirus ke ni mem memeigas niajn nomojn simple tra ekzisti. Ekzemple, se\niu estas la sola homo kun ia nomo en komunumo, la komunumanoj probable\nsubkonscie ligas tiun nomon al la karakteroj de tiu homo. Tiu persono ig\u0302as la\nc\u0302efa ekzemplo de tiu nomo, kaj la nomo sekve korpigas en si la esencon de tiu"}, {"text_idx": "#000012", "text": "Trajto de memeoj\u2014certe popularaj memeoj\u2014estas ke ili estas bone poluritaj.\nIli signifas ion precizan c\u0302e la intersekco de c\u0302iuj ekzemploj. Kaj preskau\u0306 neniam\ntiu signifo s\u0302ang\u0302ig\u0302as. Do kion fari, kiam la ekzemplo s\u0302ang\u0302ig\u0302as?"}, {"text_idx": "#000013", "text": "Do jen la propono el la enkonduko: S\u0302ang\u0302u vian nomon. Tio ja estas blago,\nkompreneble, sed portas en si etan veron. Kiam mi decidis radike s\u0302ang\u0302i min mem,\nmi s\u0302ang\u0302is mian nomon por ke g\u0302i spegulu la novan mi. Tio s\u0302ang\u0302o estis s\u0302ang\u0302o de\ngenro, sed g\u0302i povus esti io ajn."}, {"text_idx": "#000014", "text": "Mi konjektus, ke la scio ke oni povas s\u0302ang\u0302i sian nomon, povas doni al homoj la\nmensan liberecon pripensi ilian meman s\u0302ang\u0302eblecon. Se oni povas elekti sian\npropran nomon, c\u0302u eble oni povas elekti por si sian propran personon? Se oni\nmalkontentas pri la persono, kiu la vivo onin igis, c\u0302u oni povas s\u0302ang\u0302ig\u0302i al pli"}, {"text_idx": "#000015", "text": "Kompreneble, oni ne povas s\u0302ang\u0302ig\u0302i al iu ajn. Oni neniam estos perfektaj homoj el\noniaj revoj, sed certe ni provu. Kaj por mi, la konscio pri la s\u0302ang\u0302ebleco de\nnomoj ekscitas la konscion pri la s\u0302ang\u0302ebleco\u2014kaj sekve la plibonigebleco\u2014de"}, {"text_idx": "#000016", "text": "Au\u0306 eble alian nomon oni multe pli s\u0302atas."}, {"text_idx": "#000017", "text": "Mi s\u0302atas legi GNU/Linuksajn s\u0302atokupajn forumojn de tempo al tempo. Parte por\npas\u0302teni la s\u0302ang\u0302ojn ene de la belega mondo de libera programaro, sed c\u0302efe c\u0302ar mi\nsimple ege ekscitig\u0302as pri GNU/Linukso. G\u0302i estas probable la plej granda\ninternacia kunlabora projekto en la mondo, kaj tio estas simple mojosa\u2014la\nideo ke homoj de la tuta mondo kunig\u0302u por krei c\u0302i tiun mirindan ilon, kiun c\u0302iuj\npovas libere uzi. Kaj g\u0302i funkcias! Plejparte, iamaniere."}, {"text_idx": "#000018", "text": "Estas tamen nur unu afero, kiu g\u0302enas min sur la s\u0302atokupaj forumoj, kaj tio"}, {"text_idx": "#000020", "text": "La afero estas ke mi iom bedau\u0306ras, ke tiuj distribuaj\u0302oj gajnas la popularecan\nkonkurson. G\u0302enerale, tiuj distribuaj\u0302oj havas egan specifan nic\u0302on: rulantan\neldonadon, fokuson je certa labortabla c\u0302irkau\u0306aj\u0302o, provcelan pakadministrilon, au\u0306\nian kombinon de tiuj. Tiuj distribuaj\u0302oj klare distingas sin, sed opinias mi ke\nla plej bona distribuaj\u0302o distingas sin ne per sola kategorio, sed per g\u0302ia"}, {"text_idx": "#000021", "text": "Au\u0306 plidire, g\u0302eneralceleco estas konsekvenco de la c\u0302efa trajto, kiun mi serc\u0302as en\ndistribuaj\u0302o: Grandeco. Mi parolas pri Granda Distribuaj\u0302o. C\u0302i tio estas pledo por\nDebian, Fedora, openSUSE, kaj Ubuntu."}, {"text_idx": "#000022", "text": "Kiam mi parolas pri grandeco, mi ne celas la diskospacon, kiun la distribuaj\u0302o\nbezonas. Anstatau\u0306e, mi celas ian malprecizan kriterion c\u0302e la komunaj\u0302o de\nmerkatparto, projektgrandeco, kaj nombro da pakoj. Estas io, kiu distingas\nDebian, Fedora, kaj iome malplie openSUSE kaj Ubuntu je c\u0302iuj aliaj\ndistribuaj\u0302oj\u2014la pura amplekso de c\u0302i tiuj projektoj."}, {"text_idx": "#000025", "text": "Kontrastu al aliaj distribuaj\u0302oj, kaj vi trovos ke ili havas multe pli malgrandaj\nteamoj, kiuj subtenas ilin. Arch Linukso fakte ja havas konsiderindan nombron\nda kunlaborantoj, sed Solus havas\nnur manplenon da homoj, kiuj aktive prizorgas\ng\u0302in. Atentu, ke tio nenecese indikas kvaliton, sed certe amplekson."}, {"text_idx": "#000027", "text": "La plej bona ekzemplo por la graveco de amplekso estas sekureco. Teamo da homoj\nkiuj prizorgas sekurecon simple necesas se oni kreas distribuaj\u0302on fidindan por\nkonfidenca komputumado. Certe se mi dependas je operaciumo, fidigas min se\nekzistas teamo da homoj kiuj aktive certigas ke la tuta sistemo estu kaj restu"}, {"text_idx": "#000028", "text": "Sekureco estas malfacilega tasko, c\u0302ar sekureraroj povas enig\u0302i ie ajn. Ne\nsufic\u0302as simple uzi la lastan version de c\u0302iuj programaroj kaj fidi, ke la\noriginaj au\u0306toroj g\u0302uste faras c\u0302ion. Oni povas enkonduki sekurerarojn en\ndistribuaj\u0302on per la maniero de agordado, kombinado, au\u0306 disdonado de la"}, {"text_idx": "#000029", "text": "Kvankam mi ne volas senhonorigi distribuaj\u0302ojn en c\u0302i tiu afis\u0302o, mi pensas ke la\nmalgrandaj distribuaj\u0302oj g\u0302enerale faras malpli-ol-bonan laboron kiam temas pri\nsekureco. Precipe rimarkinda estas, ke Linukso Mint enhavis fiprogramaron por\ntempo c\u0302ar ilia retejo estis kompromitita. La\nligita LWN-afis\u0302o legindas, kaj eh\u0302as kelkajn miajn pensojn:"}, {"text_idx": "#000031", "text": "Oni povus argumenti, ke ni proksimig\u0302as je la fino de la epoko de neprofesiaj\ndistribuaj\u0302oj. Prenado de ekzistanta distribuaj\u0302o, anstatau\u0306igo de la fasono,\naldonado de specifaj novaj pakoj, kaj kreado de retejo estas sufic\u0302a kvanto da\nlaboro. Farado de vere kohera produkto el tiu distribuaj\u0302o kaj teni la tutan\naferon sekura estas multe pli da laboro. Ne estas nepensebla ke nur la plej\ngrandaj kaj plej financitaj projektoj eblas dau\u0306re subteni tiun laboron,\nprecipe dum tempo de kresko de reta krimo."}, {"text_idx": "#000032", "text": "Tamen, pro justeco, g\u0302i ankau\u0306 diras:"}, {"text_idx": "#000033", "text": "Ekzistas nur unu problemo kun tiu vidpunkto: ne evidentas c\u0302u la grandaj,\nbone-financitaj distribuaj\u0302oj vere pli bone prizorgas sekurecon. Probable ja\nveras ke ili pli bone defendas sian infrastrukturon kontrau\u0306 atakoj, havas\naparatarajn sekurecajn modulojn por subskribi siajn pakojn, ktp. Sed\ndistribuaj\u0302o estas granda kolekto de programaro, kaj malmulte da distribuantoj\nvere certigas, ke ja c\u0302io estu sekura."}, {"text_idx": "#000034", "text": "Linukso Mint ne estas la sola distribuaj\u0302o kiu luktas kun sekureco. Manjaro lasis\nkaj proponis dubajn provizorajn solvojn. C\u0302agrenig\u0302e, homoj ofte rekomendas tiujn"}, {"text_idx": "#000035", "text": "Alirebleco gravas, kaj multe da malgrandaj distribuaj\u0302oj ege mankas je tiu\nflanko. Arch Linukso estas preskau\u0306 neuzebla se vi estas teh\u0302nike malema au\u0306 havas\nmalkapablon kiu malhelpas uzadon de TTY-terminalo. Strange, iuj vidas tion kiel\nfortaj\u0302o de Arch Linukso. Mi ege malkonsentas kun tio. En la plej bona kazo, Arch\nLinukso oferas alireblecon por plibonigi au\u0306 ebligi kelkajn g\u0302iajn nic\u0302ajn celojn.\nG\u0302iaj verkistoj povus pravigi tiun decidon pro tio, ke ili simple ne celas"}, {"text_idx": "#000036", "text": "Sed alirebleco gravas, kaj GNOME estas la sola labortabla c\u0302irkau\u0306aj\u0302o kiun mi\nkonscias, kiu vere prizorgas tion, krom eble KDE Plasma. Nehazarde, GNOME estas\nla apriora labortablo de tri el la kvar Grandaj Distribuaj\u0302oj, kaj openSUSE\ndisponeblas kaj GNOME kaj KDE Plasma en g\u0302ia instalportilo."}, {"text_idx": "#000037", "text": "La aliaj flankoj de amplekso estas iom malfacile emfazebla, sed mi opinias, ke\nili c\u0302iuj gravas por projekto. Ekzemple, kaj openSUSE kaj Fedora uzas openQA por\ntesti siajn distribuaj\u0302ojn kiel kohera tuto. Tiu entute au\u0306tomata testaro rulas\ncentojn da testoj, kaj trovas cimojn antau\u0306 ol homoj. Riskante diri la evidentan,\nkvalitkontrolo plibonigas distribuaj\u0302on, kaj pli grandaj distribuaj\u0302oj havas pli\nda rimedoj por bone fari kvalitkontrolon."}, {"text_idx": "#000041", "text": "Sed ne gravas por mi"}, {"text_idx": "#000042", "text": "Evidenta respondo estus ke\u2014krom eble sekureco\u2014tiuj aferoj ne gravas, c\u0302ar mi\ngajas kun mia s\u0302atata nic\u0302a distribuaj\u0302o. Kaj bone, estas neniu individua neo al\ntiu argumento. Se vi gajas kun distribuaj\u0302o, ne s\u0302ang\u0302u, kaj ne atentu"}, {"text_idx": "#000043", "text": "Sed mi pensas ke tiu respondo ne sufic\u0302as. Vidu, mi volas ke libera programaro\nsukcesu. Mi volas log\u0302i en mondo, en kiu libera programaro venkis. Kaj rilate\nal tiu celo, mi pensas ke la malgrandaj distribuaj\u0302oj ne sufic\u0302as. Necesas multe\nda laboro por krei koheran, c\u0302ion-inkluzivantan distribuaj\u0302on por la popolamasoj,\nkaj distribuaj\u0302oj kiel Linukso Mint simple ne havas sufic\u0302e da rimedoj."}, {"text_idx": "#000044", "text": "Estas la malsameco inter \u00abkio okazus se mi instalus Linukson Mint sur la\nkomputilo de mia avino?\u00bb kaj \u00abkio okazus se mi instalus Linukson Mint sur la\nkomputiloj de milionoj da laikoj?\u00bb. Avinjo probable bonfarus per si mem, sed la\nmasoj estus malbone servitaj de distribuaj\u0302o kiu malhavas la rimedojn por servi"}, {"text_idx": "#000045", "text": "Mi vidas GNU/Linukso kiel la publika teh\u0302nika infrastrukturo de la estonteco. Pro\ntiu celo, mi pensas ke ni povas pli bone fari ol frakasitaj, etaj distribuaj\u0302oj"}, {"text_idx": "#000046", "text": "Piednoto: Linukso Mint estas deriva distribuaj\u0302o"}, {"text_idx": "#000047", "text": "Pro tio ke Linukso Mint 99% samas je Ubuntu pro g\u0302ia deriveco, oni povus\nargumenti ke g\u0302i profitas de la amplekso kaj grandeco de la Ubuntu-projekto kaj\nde la plua ekspertizo de g\u0302iaj verkistoj. Tio neus multe da la supraj argumentoj,\nc\u0302ar oni rulus esence Ubuntu-on."}, {"text_idx": "#000048", "text": "Mi volas anstatau\u0306e argumenti ke Linukso Mint perdas multe da la profitoj de la\namplekso de Ubuntu. Linukso Mint devas ripeto multe da la peno de la\nUbuntu-projekto. G\u0302i evidente bezonas g\u0302ian propran infrastrukturon, tradukojn,\nfasonon, kaj tiel plu. Sed g\u0302i ankau\u0306 bezonas g\u0302ian propran kvalitkontrolan kaj\nsekurecan teamon. Tra enkonduki etajn s\u0302ang\u0302ojn al la kohera tuto, Linukso Mint\nankau\u0306 enkondukas multe da periloj por (sekur)eraroj."}, {"text_idx": "#000049", "text": "Cetere, Linukso Mint s\u0302ang\u0302as la labortablan c\u0302irkau\u0306aj\u0302on, kiu estas esence la plej\ngrava komponanto por meza uzanto. Ne aplikas al Linukso Mint c\u0302iuj penoj pri\nkvalitkontrolo kaj alirebleco, kiujn faras Ubuntu kaj aliaj por GNOME. Do\nanstatau\u0306e, vi ne esence uzas Ubuntu-on. Vi uzas Ubuntu-on sen g\u0302ia plej grava\nkomponanto. Estas la malsameco inter obteni au\u0306ton de fidata au\u0306tofabrikanto, au\u0306\nla saman au\u0306ton, sed iuj s\u0302atokupistoj s\u0302ang\u0302is la tutan internon."}, {"text_idx": "#000050", "text": "Kiam la Duko mars\u0302as, oni ne rimarkas"}, {"text_idx": "#000051", "text": "C\u0302i tio estas mia malfruo afis\u0302o por transgenra tago de\nG\u0302i estas posttempa preskau\u0306 unu semajno, sed mi supozas, ke mi kialigos min mem\nper c\u0302i tiu proverbo, kiu estas populara en la trans-komunumo:"}, {"text_idx": "#000053", "text": "Au\u0306: La plej bona tempo por afis\u0302i pri transgenra tago de videbleco estis la 31-a de\nMarto. La dua plej bona tempo estas la 5-a de Aprilo."}, {"text_idx": "#000054", "text": "Mi devus enkonduki c\u0302i tiun afis\u0302on per emfazi, ke c\u0302iuj g\u0302iaj enhavoj estas\nekskluzive miaj propraj spertoj, kaj mi ne povas paroli por iu alia. Mi skribis\ng\u0302in en la spirito de videbleco, por ke la popolo sciu, ke transgenruloj\nekzistas, kaj ke finfine ni estas normalaj homoj."}, {"text_idx": "#000055", "text": "Dua kialigo por mia malfruo estas mia hezito dissendi c\u0302i tiun al la tuta\ninterreto. Mi s\u0302atas privatecon, kaj mi klopodas sekurigi g\u0302in (ekz., per uzi\nekzistas unu pas\u0302o, kiun mi nur faris duonvoje, kaj tio estas sennomeco. Mi uzas\nVPR-on por kas\u0302i mian IP-adreson, kaj mi ne donas miajn personajn datumojn al\ninterret-gigantoj\u2014mi estas neniu kiam mi retumas."}, {"text_idx": "#000057", "text": "Mi povus fiuzi tiajn fantomajn povojn pro bono, sed g\u0302enas min teni tian povon.\nDo mi deziras esti mi mem kvankam mi scias pli bone. Por ekzisti enrete sub c\u0302i\ntiu nomo, mi devas memcenzuri. Mi devas ne diri aferojn, kiuj povus noci min je\nla estonteco, kaj mi devas kas\u0302i aspektojn miajn, kiujn ne c\u0302iuj devus scii\u2014diru\ng\u0302in unufoje, kaj la tuta mondo scias."}, {"text_idx": "#000058", "text": "Kaj dum kelkaj jaroj, mi ne diris g\u0302in: Mi estas transgenra. Per si mem, tio\nmalgravas, sed la dirado ne malgravas. La dirado signifas, ke iu ajn g\u0302is la fino\nde la cifera epoko povas malkovri tiun aspekton mian, kaj uzi tion kontrau\u0306 mi,\nkaj ne ekzistas manko da homoj kiuj farus tion. Kaj tio estas sincere timiga."}, {"text_idx": "#000059", "text": "Sed la dirado estas ankau\u0306 aktivismo. Per diri g\u0302in, vi asertas vian ekziston\nkontrau\u0306 ideologio, kiu deziras, ke vi ne ekzistu. Per diri g\u0302in, vi posedas la\nrakonton de la signifo de transgenreco, anstatau\u0306 la ideologiistoj kiuj\nsenhomigus vin. Per diri g\u0302in, vi palpebligas kaj videbligas homan sperton, kiun\nmulte da homoj ne komprenas. Tio fortas."}, {"text_idx": "#000065", "text": "Kiam vi pensas penson, estas ege malfacila malpensi g\u0302in. Kaj mi pensis la"}, {"text_idx": "#000066", "text": "Tio frapegis min. En la preciza sama momento, ankau\u0306 mi pensis la penson.\nTion, kiu estis sento por tiel longe, mi finfine pensis lau\u0306te en mia menso, kaj\nneeblis malpensi g\u0302in. G\u0302i tute ne rilatis al la libro, kaj mi tute ne scias,\nkiel mi faris tiun pensosalton, sed en tiu momento mi ekkonsciis por la unua\nfojo, vere ekkonsciis, ke mi ne volis esti knabo\u2014ke mi volis esti knabino.\nKaj tio malfelic\u0302igis min, sed fine tio plibonigis min. Post rapida serc\u0302o mi\nmalkovris, ke transgenruloj ekzistas, kaj ke transig\u0302o estas fakta afero, kiun"}, {"text_idx": "#000068", "text": "Felic\u0302an transgenran tagon de videbleco."}, {"text_idx": "#000069", "text": "Ekde kelkaj semajnoj, mi tradukas la GNOME labortablon al Esperanto. Signifa\nparto de la labortablo jam tradukig\u0302is de multe da volontuloj de nia kara movado,\nsed mi havas la s\u0302ancon Esperantigi pli-malpli kiel taga laboro. Estas tiel, ke\nmia lernejo (NHL Hogeschool, Levardo) permesis al mi fari Esperantan minoron\n(edukeron) por kelkaj monatoj, do mi plene uzas tiun s\u0302ancon por plibonigi la\nuzeblecon de libera programaro per Esperanto."}, {"text_idx": "#000070", "text": "maniero por uzi vian komputilon\u00bb, kaj g\u0302i estas entute libera programaro. Tio\nsignifas malc\u0302efe, ke g\u0302i estas senpaga, sed c\u0302efe, ke la uzanto tute mastrumas\nsian komputilon. Se vi mals\u0302atas iun ajn aspekton au\u0306 parton de la sistemo, vi\nlibere rajtas s\u0302ang\u0302i g\u0302in, ec\u0302 se la originaj verkistoj ne provizis simplan\ngrafikan agordon. Vi mem povas krei tiun agordon! Bona ekzemplo de libera\nprogramo estas Firefox, kiu disponeblas\nEsperante, kaj estas verkita de pli ol mil verkistoj de la tuta mondo."}, {"text_idx": "#000071", "text": "Grava avantag\u0302o de libera programaro por Esperantistoj estas, ke la disponebleco\nde lingvaj opcioj sendependas je la ekonomia intereso de la verkisto. Multe da\nmalliberaj programaroj, ekzemple Windows, ne disponeblas Esperante c\u0302ar ne sufic\u0302e\nda homoj parolas nian karan lingvon, por ke g\u0302i gajnus monon por Microsoft.\nSimilas je aliaj malplimultaj lingvoj kiel mia denaska okcidentfrisa, kiun\npreskau\u0306 neniu mallibera programaro subtenas. Sed se la programaro estas libera,\nmi povas mem fari la tradukojn kaj disponebligi ilin, kaj la tuta mondo gajnos."}, {"text_idx": "#000072", "text": "Tiel GNOME subtenas pli ol okdek lingvoj. Kaj progreso de la Esperanta traduko\nnun ege rapidas. Komparu ekzemple c\u0302i tiujn fenestrojn de\nEvolucio, la retpos\u0302tilo de GNOME."}, {"text_idx": "#000074", "text": "Nova versio de Evolucio, entute Esperantigita:"}, {"text_idx": "#000075", "text": "La celo estas, ke la kerno de GNOME (g\u0302iaj plej gravaj bibliotekoj kaj aplikaj\u0302oj)\nestu tradukita antau\u0306 ol la 14-a de Marto, kiam eldonig\u0302as GNOME 3.32. Temas pri\npreskau\u0306 44.000 tradukeblaj linioj entute, sed nun estas tradukitaj pli-malpli\n31.000 el ili, do la fino videblas. Se la kerno tradukig\u0302as frue, la ceteron\n(\u00b175.000 linioj) mi povus ankau\u0306 traduki."}, {"text_idx": "#000077", "text": "Se vi s\u0302atas GNOME, liberan programaron, Esperanton, au\u0306 tradukadon, mi bonvenas\nvin alig\u0302i al la GNOME Projekto. C\u0302i tiu\npag\u0302o bone priskribas kiel ni\ntradukas, kaj c\u0302i tiu pag\u0302o bone resumas la\nstaton de la Esperantaj tradukoj. Se vi iam konfuzas pri io ajn, mi neniam\nrifuzas retmesag\u0302ojn, kaj mi s\u0302ategus helpi al"}, {"text_idx": "#000078", "text": "Finfine, mi volas ege danki du homojn, kiuj helpas al mi fari la tradukojn:"}, {"text_idx": "#000079", "text": "opiniohavanto, kaj kara c\u0302eh\u0302a amiko mia, por kunlabori kun mi por krei bonan\nterminaron, kaj helpi al mi\nKristjan SCHMIDT, germana Esperantisto, GNOME tradukanto por multege da jaroj,\npor diligente kontroli c\u0302iujn miajn tradukojn, kaj fari tiom multe da tradukoj"}, {"text_idx": "#000081", "text": "Kristjan SCHMIDT, germana Esperantisto, GNOME tradukanto por multege da jaroj,\npor diligente kontroli c\u0302iujn miajn tradukojn, kaj fari tiom multe da tradukoj"}, {"text_idx": "#000085", "text": "La antau\u0306a ofte nomig\u0302as \u201cleg\u0302o de Wheaton\u201d, kaj la postan oni ofte mallongigas\nkiel simple \u201cDFTBA\u201d. Ili ambau\u0306 postulas, ke oni devus konduti sin bone kaj"}, {"text_idx": "#000086", "text": "Precipe DFTBA mi ege s\u0302atas. G\u0302i antau\u0306supozas, ke c\u0302iuj homoj havas naturan emon\nau\u0306 kapablon por esti bonkora, afabla, kaj kompleza. Bona konduto estas la\nevidenta celo, sed fojfoje oni bezonas etan memorigilon por esprimi tiun naturan\nbonvolon. \u201cVi probable bonegas\u2014konservu tiun emon.\u201d"}, {"text_idx": "#000090", "text": "La c\u0302efa problemo de la leg\u0302o de Wheaton estas, ke g\u0302i substrekas la nedezirindan.\nSe mi dirus \u201cne pensu pri roza elefanto\u201d, mi atingus la malan! Nun vi pensas\npri roza elefanto\u2014precize tion, kion mi ne volas. Mi tute ne diris tion, kion\nmi ja celas, nur la aferon, kion mi volas eviti. Tio malutilas."}, {"text_idx": "#000092", "text": "Ni renkontig\u0302os je la tria horo GMT, la unuan de majo. [sic]"}, {"text_idx": "#000093", "text": "C\u0302i tio estas temo, pri kio mi ege nekonsileblas. Ofte, kiam mi rete planas\nrenkontig\u0302on kun homoj, kiuj log\u0302as en eksterhorzonoj, ili volas elekti estontan\ntempon per la GMT (Grenvic\u0302a Meza Tempo) horzono. Kaj tre ofte, tio okazigas\nfus\u0302komprenojn. La kau\u0306zo de la fus\u0302kompreno kutime estas somera tempo. Kiam oni\nsomere elektas uzi GMT-on por determini tempon, estas problemo: C\u0302u \u00abGMT\u00bb\nsignifas la nuna tempo en Anglio, au\u0306 c\u0302u g\u0302i nur signifas la \u00abnormala\u00bb vintra"}, {"text_idx": "#000094", "text": "Kutime homoj (malg\u0302uste) interpretas, ke \u00abGMT\u00bb c\u0302iam signifas la nuna angla\ntempo, ec\u0302 somere. Felic\u0302e, se c\u0302iu tion interpretas, tio ordinare ne estas\nproblemo. Kiam estas somero en Anglio, ankau\u0306 estas somero en Nederlando, do la\nmalsameco inter la du lokoj restas la sama\u2014c\u0302iam nederlanda tempo estas unu\nhoro antau\u0306 la angla. Ne gravas c\u0302u oni kalkulas per la someraj tempoj (GMT+1 kaj\nGMT+2) au\u0306 la vintraj (GMT+0 kaj GMT+1). Kiam estas la tria en Anglio, c\u0302iam\nestas la kvara en Nederlando, do oni povos renkontig\u0302i je la g\u0302usta tempo."}, {"text_idx": "#000095", "text": "Tamen kiam homoj malsamkomprenas la signifon de \u00abGMT\u00bb, ili ne renkontig\u0302os je la\nsama tempo. Ec\u0302 eblas, ke en unu loko komencas somera tempo antau\u0306 alia loko. En\nUsono, komencas somera tempo je la dua dimanc\u0302o de Marto, kaj en Anglio, je la\nlasta. Tiuokaze, ec\u0302 kiam homoj samopinias pri la signifo de \u00abGMT\u00bb, ili ne\nrenkontig\u0302os je la sama tempo."}, {"text_idx": "#000096", "text": "Ni renkontig\u0302os je la dua horo UTC, la unuan de majo."}, {"text_idx": "#000097", "text": "Do ekzistas solvo: UTC (Universala Tempo Kunordigita). UTC ne observas someran\ntempon, do c\u0302iam sendube samas al vintra angla tempo (GMT). Malfelic\u0302e, multaj\nhomoj ne konas UTC-on. Kutime, mi devas klarigi g\u0302in kiel \u00absame kiel vintra\nGMT\u00bb. Vintre, homoj demandas \u00abdo kial vi ne diras GMT-on kiel normala homo?\u00bb,\nkaj somere ili demandas \u00abkial vi uzas tian malsimplan horzonon?\u00bb"}, {"text_idx": "#000098", "text": "Se mi diras, ke la kunveno estos je la dua horo per UTC, homoj devas lukti kun\nhorzono, kiun nur programistoj vere konas. Kaj malintuicie, la malsameco inter\nnuna tempo kaj UTC s\u0302ang\u0302as. Vintre, Nederlando lokig\u0302as en UTC+1, kaj somere en\nUTC+2. Do homoj c\u0302iam devas scii la precizan malsamecon inter UTC kaj ilia\nhorzono, se ili volus uzi UTC-on."}, {"text_idx": "#000099", "text": "Ni renkontig\u0302os je la kvara horo Amsterdamtempe, la unuan de majo."}, {"text_idx": "#000100", "text": "Do mi proponas alian solvon: Amsterdamtempo. Au\u0306 fakte, urbotempo. Elektu\nurbon, kaj uzu g\u0302ian tempon. C\u0302i tiu solvo c\u0302iam sendubsencas. Oni povas c\u0302iam\nsenpene kalkuli la lokan tempon. Ekzistas multaj retejoj, kiuj indikas al oni\nonian propran tempon, kiam oni donas la\nKaj se oni ne volas uzi tian retan ilon, c\u0302iam ekzistas iloj kiel la sekva:"}, {"text_idx": "#000102", "text": "CopyCamp: Publika mono, publika kodo"}, {"text_idx": "#000103", "text": "Pasinta semajnfino, mi vizitis CopyCamp en Varsovio. Mi haste kaj kaprice\nalvenis, c\u0302ar mi anstatau\u0306is iun, kiu lastminute ne povis veni."}, {"text_idx": "#000104", "text": "Erik Da Silva kaj mi kune faris alparolon pri la plej nova kampanjo de la FSFE,\n\u00abPublika mono, publika kodo\u00bb. Estas kampanjo\npostulanta, ke programaro uzita au\u0306 kreita de publikaj institucioj devus farig\u0302i\nlibera programaro kaj disponebla al la publiko, kiu pagis por g\u0302i."}, {"text_idx": "#000105", "text": "Kiel parto de kampanjo, oni kompilis publikan leteron, kiun oni adresos al\ndeputitoj de Eu\u0306ropa parlamento kaj naciaj parlamentoj. Vi povas subskribi la\npublikan leteron por aldonado de via subteno:"}, {"text_idx": "#000106", "text": "Mi als\u0302utis la (anglan) alparolon c\u0302i tie \u263a:"}, {"text_idx": "#000108", "text": "Planet FSFE is a blog aggregator; the opinions expressed here do\nnot constitute a statement by the FSFE. Please contact us if you\nexperience problems with this page."}]